open-index/open-wikipedia-markdown huggingface dataset:
Բրիսի Ամեժիկուր

**Բրիսի Ամեժիկուր** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիմբոն կանտոնայի կազմի մեջ։ Կոմունայի շրջանը՝ Սեն Կանտեն։

INSEE կոդը՝ 02124:

## Բնակչություն
2010 թվականին բնակչությունը կազմել է 639 մարդ։

## Տնտեսություն
2010 թվականի տվյալներով 414 աշխատունակ բնակիչներից 282-ը (15-64 տարեկան) տնտեսապես ակտիվ են, 132-ը՝ պասիվ (ակտիվության ինդեքսը՝ 68,1 %, 1999 թվականին 71,6 % էր)։ 282 ակտիվ բնակիչներից 256-ը (145 տղամարդ և 111 կին) աշխատում են, գործազուրկ էր 26-ը (8 տղամարդ և 18 կին)։ 132 պասիվներից 31-ը աշակերտներ և ուսանողներ են, 56-ը՝ թոշակառուներ, 45-ն էլ պասիվ են այլ պատճառներով.

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բրիսի Ամեժիկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Արա Բաբաջանյան

**Արա (Արայիկ) Առնոյի Բաբաջանյան** (), հայ դերասան, երգիչ։ ՌԴ Ակադեմիայի պաշտպանության, անվտանգության հարցերի ակադեմիկոս (2006)։

Կոմպոզիտոր Առնո Բաբաջանյանի որդին։

## Կենսագրություն
Արա Բաբաջանյանը ծնվել է 1953 թվականին կոմպոզիտոր Առնո Բաբաջանյանի և դաշնակահարուհի Թերեզա Բաբաջանյանի ընտանիքում։ Չորս տարեկան հասակում ընտանիքը տեղափոխվել է Մոսկվա։ Ավարտել է Մոսկվայի Թատերական արվեստի պետական ինստիտուտի երաժշտական թատրոնի դերասանի և ռեժիսուրայի ֆակուլտետները, այնուհետև եղել է Կոնստանտին Օրբելյանի ղեկավարած Հայաստանի էստրադային նվագախմբի մենակատար։ Աշխատել է «Հայհամերգ», «Ռուսհամերգ», «Մոսհամերգ» միավորումներում։ 1990 թվականից «Առնո Բաբաջանյանի հիշատակին» հիմնադրամի նախագահն է։

## Ֆիլմեր
* «Անցիր շեմը», 1970 
* «Տաք ձյուն», 1972 
* «Հարսնացուն հյուսիսից», 1975 
* «Բաղդասարը բաժանվում է կնոջից», 1976 
* «Խոհարարները եկել են մրցույթի», 1977 
* «Ինչպես էին հեռանում կումիրները» (սերիալ 2005-2007)

## Մրցանակներ
* Գերմանիայի հեռուստատեսային մրցույթի դափնեկիր, 1976
* Քաղաքական երգի փառատոնի դափնեկիր, 1981 
* Պյոտր Առաջինի շքանշան

## Ծանոթագրություններ

## Արտաքին հղումներ
* Արա Բաբաջանյանի մասին kino-teatr.ru կայքում
* Արա Բաբաջանյանի մասին kinopoisk.ru կայքում
* Передача "Рожденные в СССР" в гостях Араик Бабаджанян

Կատեգորիա:Հայ դերասաններ
Կատեգորիա:Հայ երգիչներ
Կատեգորիա:Ռուսաստանի թատերական արվեստի ինստիտուտի շրջանավարտներ
Ուտրեխտ (մարզ)

**Ուտրեխտի մարզ** (), մարզ Նիդերլանդների Թագավորության կենտրոնական մասում։ Տարածքը կազմում է 1449,12 կմ² և համարվում է 12-րդ ամենամեծ մարզը Նիդերլանդներում։

Ըստ 2013 թվականի մարդահամարի տվյալների, մարզի բնակչությունը կազմում է 1 245 294 մարդ։ Բնակչության խտությունը՝ 859,34 մարդ/կմ²։ Այս ցուցանիշով համարվում է Նիդերլանդների 2-րդ ամենախիտ բնակեցված մարզը։

Վարչական կենտրոնը համարվում է Ուտրեխտ քաղաքը։

## Համայնքներ
Ուտրեխտի մարզը վարչականորեն բաժանված է 26 շրջանների միջև

* Ամերսֆորտ
* Բարն
* Բունիկ
* Բունշխոտեն
* Վաուդենբերխ
* Վայկ բեյ Դուրստեյդե
* Վեյնենդալ
* Վիանեն

* Վուրդեն
* Դե Բիլտ
* Դե Ռոնդե Վեյնեն
* Զեյստ
* Լեուսդեն
* Լոպիկ
* Մոնտֆորտ
* Նիուկոպ
* Ռեյնեն

* Ռենսվաուդե
* Ստիխտսե Վեխտ
* Սուստ
* Ուտրեխտ
* Ուտրեխտսե Հեուվելրուխ
* Հաուտեն
* Էյսելստեյն
* Էյմնես

## Արտաքին հղումներ
* Website of the Province
* Utrecht Foreign Investment Office 
* UtrechtYourWay - Tourist Information 

Կատեգորիա:Նիդերլանդների վարչական բաժանում
Տիգրան Մխիթարյան

**Տիգրան Մխիթարյան** (), հայ դերասան։ ՀԽՍՀ մշակույթի վաստակավոր գործիչ (1986)։

## Կենսագրություն
Տիգրան Մխիթարյանը ծնվել է 1942 թվականին։ Խաղացել է հիմնականում թատերական դերեր, եղել է մանկական ներկայացումների ռեժիսոր, Երևանի դրամատիկական թատրոնի դերասան, 1984-1989 թվականներին՝ նույն թատրոնի տնօրեն։ Հրաչյա Ղափլանյանի անվան դրամատիկական թատրոնի և Երևանի մանկական երաժշտական թատրոնի հիմնադիրներից է։ Թատրոնում մարմնավորել է շուրջ 30 դեր։

**Ֆիլմեր**
* Փանոս՝ «Ավտոմեքենան տանիքի վրա», 1981

## Ծանոթագրություններ

## Արտաքին հղումներ
* Տիգրան Մխիթարյանի մասին kino-teatr.ru կայքում
* Տիգրան Մխիթարյանի մասին kinopoisk.ru կայքում

Կատեգորիա:ՀԽՍՀ մշակույթի վաստակավոր գործիչներ
Կատեգորիա:Հայ դերասաններ
Կատեգորիա:Հայ ռեժիսորներ
Kool G Rap

**Նաթանիել Թոմաս Ուիլսոն** (, , ավելի հայտնի է **Kool G Rap** կեղծանվամբ), ամերիկացի ռեփեր, «Հիփ-հոփի Ոսկե դարաշրջանի»-ի ներկայացուցիչներից մեկը։ Նա սկսել է իր երաժշտական կարիերան 1980-ականների կեսերին՝ որպես Kool G Rap & DJ Polo դուետի և Juice Crew խմբի մասնակից։ Նրան հաճախ անվանում են բոլոր ժամանակների ամենատաղանդավոր MC: Համարվում է մաֆիոզո ռեփի հիմնադիրը և առաջին ռեփերն է, որն օգտագործել է ժամանակակից ասերգութային շարադրանքը։ Իր կեղծանվան մեջ «G» տառը գաղտնագրել է որպես «Giancana», իսկ հետագայում որպես «Genius»:

Kool G Rap-ը հսկայական ազդեցություն է ունեցել հիփ հոփ այնպիսի կատարողների ստեղծագործություններում, ինչպիսիք են Eminem-ը, Nas-ը, Jay-Z-ը, Big Pun-ը, Veslo-ն, RZA-ն և ուրիշները։

## Անձնական կյանք
Ուիլսոնը ամսուսնացած է Քերին Սթեֆանանսի հետ և նրանք ունեն մի որդի։ Մինչ նրա հետ ամուսնությունը, ռեփերն ուներ երեխաներ այլ կանանցից։

## Ծանոթագրություններ


## Արտաքին հղումներ
* Kool G Rap interview March 5, 2008  - HipHopDX հարցազրույց
* Kool G Rap interview 2003 - MVRemix հարցազրույց
* Conspiracy Worldwide Radio September 2010 Uncensored Interview 
* Интервью с Platform8470 2011-09-19

## Հիշատակություններ աշխատանքներում
* Paul Edwards, foreword by Kool G Rap, 2009, *How to Rap: The Art & Science of the Hip-Hop MC*. Chicago Review Press.
* Kool Moe Dee, 2003, *There’s A God On The Mic: The True 50 Greatest MCs*, Thunder’s Mouth Press.
* Brian Coleman, 2007, *Check The Technique: Liner Notes For Hip-Hop Junkies*, Villard, Random House.
* Peter Shapiro, 2005, *The Rough Guide To Hip-Hop, 2nd Edition*, Penguin.
* William Jelani Cobb, 2007, *To The Break Of Dawn: A Freestyle On The Hip Hop Aesthetic*, NYU Press.
* Mickey Hess, 2007, *Icons Of Hip Hop*, Greenwood Publishing Group.

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգիչներ
Կատեգորիա:ԱՄՆ-ում ծնվածներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:Ռեփերներ
Ակնապակի

մինի|Օկուլյարներ
**Ակնապակի**, կամ օկուլյար ( – աչք), օպտիկական համակարգի (դիտակի, հեռադիտակի, մանրադիտակի և այլն) մաս, որի օգնությամբ դիտվում է օբյեկտիվով կամ համակարգի՝ ակնապակուն նախորդող այլ մասերով ձևավորված իրական օպտիկական պատկերը։ Գործողության բնույթով նման է խոշորացույցին, սակայն ակնապակու մեջ ընկնող ճառագայթների փնջի բացվածքը զգալիորեն փոքր է։ Ակնապակու օպտիկական հատկությունների բնութագրերն են՝ կիզակետային հեռավորությունը (f), որը որոշում է անկյունային օպտիկական խոշորացումը (Г=250/f, 250 մմ-ը լավագույն տեսույթի հեռավորությունն է), տեսադաշտի (պատկերման դաշտի) անկյունը, վերջին ոսպնյակից մինչև ելքի բիբը եղած հեռավորությունը (d)։ Առաջին պարզագույն ակնապակին, որը կիրառել է Գալիլեո Գալիլեյը, բացասական (ցրող) ոսպնյակ է, ունի տեսադաշտի փոքր անկյուն, փոքր խոշորացում և օգտագործվում է գլխավորապես թատերական հեռադիտակներում։ Հյուգենսի և Ռամսդենի ակնապակիները բաղկացած են երկու հարթ-ուռուցիկ դրական (հավաքող) ոսպնյակներից։ Չնայած պարզ կառուցվածքին, այդ ակնապակիներում վերացված են օպտիկական համակարգերի հիմնական թերությունները։ Հյուգենսի ակնապակին սովորաբար կիրառվում է մանրադիտակներում, իսկ Ռամսդենի ակնապակին՝ հեռադիտակներում։

Կատեգորիա:Օպտիկական սարքեր
Black Market

«**Black Market**», ամերիկացի ռեփեր Ռիք Ռոսի ութերորդ ալբոմը։ Այն թողարկվել է 2015 թվականի դեկտեմբերի 4-ին Maybach Music Group, Def Jam Recordings և Slip-n-Slide Records լեյբլների կողմից։ Ալբոմում իրենց մասնակցությունն ունեն Ջոն Լեջենդը, Սի Լո Գրինը, Նեսը, Մրայա Քերին, Մերի Ջեյ Բլայջը, Քրիս Բրաունը, Future-ը և The-Dream-ը։ Ալբոմի հիմնական երգացանկը ներառում է 14 երգ, սակայն ևս 3 երգ որպես բոնուս ընդգրկված է դելյուքս թողարկման մեջ։

## Նախապատմություն և թողարկում
2015 թվականի հոկտեմբերի 6-ին հայտնի դարձավ, որ Ռոսի նոր ալբոմը կոչվելու է «Black Market» և այն թողարկվելու է նույն տարվա դեկտեմբերին։ Նոյեմբերի 2-ին ցուցադրվեց ալբոմի շապիկը, իսկ նոյեմբերի 16-ին հրապարակվեց ալբոմի երգացանկը։ Դեկտեմբերի 4-ին ալբոմը պաշտոնապես դուրս եկավ վաճառքի։

## Երգացանկ

;Դելյուքս թողարկում (Բոնուս երգեր)

## Ծանոթագրություններ

## Արտաքին հղումներ
* Ռիք Ռոսի պաշտոնական կայք

Կատեգորիա:2015 ալբոմներ
Կատեգորիա:Անգլալեզու ալբոմներ
Սանտա Կլաուսի եղջերուներ

[մինի|աջից|320px|Սանտա Կլաուսի և ութ եղջերուների շքերթ [2007 թվականին Տորոնտոյում, Կանադա]]
**Սանտա Կլաուսի և իր թռչող հյուսիսային եղջերուի** մասին երևակայական պատկերացումները նրան, որ հյուսիսային եղջերուն օգնում է Սանտային բաժանել ամանորյա նվերները։

Հյուսիսային եղջերուների անունը սովորաբար լինում է Դաշեր, Դանսեր, Քոփիթ, Բլիտզեն և այլն։ Այդ անվանումները հիշատակված են 1823 թվակականին լույս տեսած *«A Visit from St. Nicholas»* պոեմում, որը սովորաբար կոչվում է *«The Night Before Christmas»*:, որը թերևս հանդիսանում է միակ աղբյուրը Սանտայի օգնական եղջերուի մասին։

Սանտա Կալուսի եղջերուներին նվիրված «Rudolph the Red-Nosed Reindeer» երգը ամանորյա հայտնի երգերից է։

## Սանտա Կլաուսի հյուսիսային եղջերուների ցանկ
Ըստ ավանդության, Սանտա Կլաուսի սահնակը ղեկավարում են ութ հյուսիսային եղջերուները՝ Դաշեր, Դանսեր, Պրանկեր, Վիքսեն, Քոմետ, Քուփիդ, Դանդեր և Բլիքեմ։ 20-րդ դարից ի վեր նրանց միացավ նաև եղջերու Ռուդոլֆը, որը նրանցից ամենաերիտասարդն է։

Եղջերուներից երկուսի՝ Դանդերի և Դոնների անունները գալիս են համապատասխանաբար գերմաներեն *կայծակ* և *ամպրոպ* բառերից։

## Ծագում
մինի|աջից|220px|Սանտա Կլաուսի շքերթը
մինի|աջից|220px|Բնօրինակ բանաստեղծությունը «Սուրբ Նիկոլասի այցելություը» շարքից
### Ութ հյուսիսային եղջերուներ
1823 թվականին լույս տեսած «Սուրբ Նիկոլասի այցելություը» գրքում (բանաստեղծությունների ժողովածու) ներկայացված է Սանտա Կլաուսի ութ եղջերուների անունները և ներկայացնում նրանց։

Բանաստեղծության համապատասխան հատվածում նշվում է.


When, what to my wondering eyes should appear,
but a miniature sleigh, and eight tiny rein-deer,
with a little old driver, so lively and quick,
I knew in a moment it must be St. Nick.

More rapid than eagles his coursers they came,
And he whistled, and shouted, and call'd them by name:
"Now, Dasher! Now, Dancer! Now, Prancer, and Vixen!
"On, Comet! On, Cupid! On, Dunder and Blixem!

"To the top of the porch! to the top of the wall!
"Now dash away! dash away! dash away all!"

As dry leaves that before the wild hurricane fly,
When they meet with an obstacle, mount to the sky;
So up to the house-top the coursers they flew, 

## Գրականություն
* 

Կատեգորիա:Սանտա Կլաուս
Ռեքհա

**Բհանուրեքհա Գանեշան** (, , , ), հնդիկ դերասանուհի և երգչուհի։ Ավելի հայտնի է իր կրճատ կեղծանունով, այն է **Ռեքհա** (, , : Նկարահանվել է հիմնականում հինդի լեզվով ֆիլմերում։ Հնդկական ազգային կինոմրցանակի դափնեկիր է, որպես կանացի լավագույն դերակատար (1982) և 4 անգամ հաղթող Filmfare Awards մրցույթի։

## Կենսագրություն և կարիերա
Բհանուրեքհա Գանեշան ծնվել է 1954 թվականին հնդկական Չեննայ քաղաքում թամիլ դերասան Գեմինի Գանեշանայի և տելուգու ֆիլմերի դերասանուհի Պուշպավալիի ընտանիքում։ Նրա ծնողները ամուսնացած չէին. հայրը լքեց մորը երբ դեռ Գանեշան փոքր էր։

Ռեքհան առաջին անգամ դեբյուտը կատարել է 1966 թվականին տելուգու լեզվով «*Rangula Ratham*» ֆիլմում, որի ռեժիսորն է Բ.Ն. Ռեդլիին։ Այդ ժամանակ նա ընդամենը 12 տարեկան էր։ Նա մոր խնդրանքով ընտրեց նույն ճանապարհը, ինչ իրենք՝ ծնողները, չնայած որ մինչ այդ երազում էր դառնալ ուղեկցորդուհի։ Ստորագրելով առաջին պայմանագրերը, Ռեքհան լքեց դպրոցը, որպեսզի կենտրոնանա դերասանական կարիերայի վրա և օգնել ընտանիքին իր վաստակած գումարով։ 1969 թվականից Ռեքհան սովորեց հինդին, որը բացեց նրա առաջ Բոլիվուդի դռները։ Նա դեռևս պատանի էր երբ սկսեց զուգահեռաբար նկարահանվել միանգամից մի քանի ֆիլմերում։ Գերլարված առօրյայի պատճառով իրեն զգում էր մանկությունը կորցրածի կարգավիճակում։

մինի|աջից

Իր ամբողջ կարիերայի ընթացքում Ռեքհան նկարահանվել է ավելի քան 180 ֆիլմերում։

### Անձնական կյանք
Ռեքհան ամուսնացել է 1990 թվականին բիզնեսմեն Մուկեշ Ագարվալայի հետ։ Ամուսինն ուներ ինքնասպանության հակումներ և այն ժամանակ, երբ Ռեքհան ԱՄՆ-ում էր 1991 թվականին նա մի քանի անհաջող փորձերից հետո ինքնասպան է լինում, թողնելով երկտող. "Don't blame anyone"՝ "Մի մեղադրիր ոչ ոքի": Այդ ողբերգությունից հետո նա երբեք չամուսնացավ։

մինի|աջից|Դերասանուհին ազգային տարազով

Բայց դեռևս 1970-ականների վերջին նա ուներ երկարատև սիրավեպ Ամիթաբհ Բաչչանի հետ, որն այդժամ արդեն ամուսնացած էր մեկ այլ դերասանուհի՝ Ջայա Բհադուրիի հետ։

մինի|աջից|Դերասանուհին ճեպազրույցի ժամանակ

## Ֆիլմագրություն

## Պարգևներ
* 1981 թիվ — **Filmfare Award ** — «*Գեղեցկուհին*» ֆիլմում կնոջ լավագույն դեր
* 1982 թիվ — **Հնդկասատանի ազգային կինոմրցանակ** — «*Սիրելի Ումրաո*» ֆիլմում կնոջ լավագույն դեր
* 1985 թիվ — **Բենգալական կինոլրագրողների ասոցիացիայի մրցանակ** - «*Փառատոն*» ֆիլմում կնոջ լավագույն դեր
* 1989 թիվ — **Filmfare Award** — «*Վրեժի ծարավը*» ֆիլմում կնոջ լավագույն դեր
* 1997 թիվ — **Filmfare Award ** — «*Խաղացողների արքան*» ֆիլմում կնոջ երկրորդական դեր
* 2003 թիվ — **Filmfare Award **
* 2010 թիվ - **[[Պատկեր:IND Padma Shri BAR.png|60px]]**

## Ծանոթագրություններ

## Արտաքին հղում
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Բեմական կեղծանուններ
Կատեգորիա:Հնդիկ դերասանուհիներ
Կատեգորիա:Հնդիկ երգիչներ
Կատեգորիա:Հնդիկ կինոդերասաններ
Կատեգորիա:Հնդիկ ֆեմինիստներ
Կատեգորիա:Հնդկաստանի կին քաղաքական գործիչներ
Կատեգորիա:Հնդկաստանի քաղաքական գործիչներ
Կաննադա (գիր)

**Կաննադա**, հնդկական կաննադա լեզվի գիրը։

## Այբուբեն
մինի
մինի

### Ձայնավոր

### Այլ նշաններ

### Բաղաձայն

### Կրկնակի բաղաձայն

### Թվեր

### Տեքստի օրինակ
ಎಲ್ಲಾ ಮಾನವರೂ ಸ್ವತಂತ್ರರಾಗಿಯೇ ಜನಿಸಿದ್ದಾರೆ. ಹಾಗೂ ಘನತೆ ಮತ್ತು ಹಕ್ಕು ಗಳಲ್ಲಿ ಸಮಾನರಾಗಿದ್ದರೆ. ವಿವೇಕ ಮತ್ತು ಅಂತಃಕರಣ ಗಳನ್ನು ಪಡೆದವರಾದ್ದರಿಂದ ಅವರು ಪರಸ್ಪರ ಸಹೋದರ ಭಾವದಿಂದ ವರ್ತಿಸಬೇಕು.

**Գրադարձություն։**

Ellā mānavarū svatantrarāgiyē janisiddāre. Hāgū ghanate mattu hakku gaḷalli samānarāgiddāre. Vivēka mattu antaḥkaraṇagaḷannu paḍedavarāddarinda avaru paraspara sahōdara bhāvadinda vartisabēku.

**Թարգմանություն**

Բոլոր մարդիկ ծնվում են ազատ ու հավասար իրենց արժանապատվություններով և իրավունքներով։ Նրանք ունենք խիղճ և պետք է իրար նկատմամբ եղբայրաբար վերաբերվեն։

## Արտաքին հղումներ
*  Պաշտոնական կայք 
* Պաշտոնական կայք 

Կատեգորիա:Հնդկական գրեր
Կատեգորիա:Այբուբեններ
Բազմավիբրատորային անտենաներ

## Բազմավիբրատորային անտենա

Բազմավիբրատորային անտենայի համակարգը կազմված է հորիզոնական կիսաալիքային վիբրատորներից՝ վրան դասավորված մի քանի հարկանի շարքերով։ Բազմավիբրատորային անտենաները ապահովում են լավ ուղղված ճառագայթում և ընդունում։ Ամեն դեպքում հիմնվում ենք սինֆազ անտենաների վրա, որը բաղկացած է կիսաալիքային լարային վիբրատորների շարքերից։

Մինչ այժմ ուսումնասիրված բազմավիբրատորային անտենաները վերաբերում են սինֆազին։ Նրանցում գտնվող բոլոր վիբրատորները սնվում են փուլում։

Ավելի մեծ շահույթ ստանալու համար օգտագործում են բազմավիբրատորային ալիքներ, որոնք ունեն մի քանի պասիվ վիբրատորներ։ Այդ անտենաները օգտագործվում են մետրային և դեցիմետրային տիրույթում։ Որպես նրանց առավելություն համարվում է համակարգի հասարակ լինելը։

Ուլտրակարճ ալիքների տիրույթում օգտագործվում են տարբեր տեսակի սիմետրիկ և ոչ սիմետրիկ վիբրատորներ, լարման վիբրատորային անտենաներ, տարբեր անտենաներ ուղղորդող մակերեսներով, որոնք նախատեսված են առաջնային ճառագայթման աղբյուրի ուղղորդող գործունեության աճի համար և անհրաժեշտության դեպքում աղբյուրի ալիքի ֆրոնտի փոխարկման համար, որպեսզի տրվի առանձնահատուկ դեր ուղղվածության ձևի բնութագրման համար։
Ուղղորդող մակերեսներով անտենաներին վերաբերում են պարաբոլային ռեֆլեկտորներով, օպտիկական, փողային և դիէլեկտրիկ անտենաները, ինչպես նաև մակերեսային ալիքների անտենաները։

## Բազմավիբրատորային անտենայի ուժեղացման գործակից

Բարդ անտենայի ուժեղացումը կազմվում է ուժեղարարներից, որոնք տրվում են գծի տեսքով դասավորված վիբրատորներով և ուժեղացումից, որը ստացվում է մեկը մյուսի վրա դասավորված վիբրատորների հաշվին՝ դասավորված հարկերի տեսքով։

Ուժեղացման գործակցի արժեքները վերաբերում են հարկերի մեջև գոյություն ունեցող տարածությանը (այն հավասար է λ/2) ոչ շատ մեծ տարածության մեջ գտնվող վիբրատորների դեպքում, որոնք դասավորված են մի շարքով։

Ճեղքերի լայնքը մոտավորապես համապատասխանում է վիբրատորների լարերի դիամետրին։ Ուժեղացման գործակիցը տրվում է դեցիբելներով, որը տրվում է միայնակ կիսաալիքային վիբրատորի կողմից։ Անհրաժեշտ է միայն իմանալ հարկերի և կիսաալիքային վիբրատորների քանակը, որոնք դասավորված են մի գծի երկայնքով։ Օրինակ իրարից λ/2 հեռավորության վրա գտնվող 5 հատ ալիքային վիբրատորները ստեղծում են բազմավիբրատորային անտենա, որը կազմված է 5 հարկից (ուղղահայաց շարք)՝ յուրաքանչյուրում երկուական կիսաալիքային վիբրատորով (հորիզոնական շարք)։ Այդ ձողի և սյունի հատման կետում ստանում են բազմավիբրատորային անտենայի անհրաժեշտ ուժեղացման գործակից՝ 9.6դԲ։

## Բազմավիբրատորային անտենաների ճառագայթումը

Բազմավիբրատորային անտենաները ճառագայթում են երկու ուղղություններով, որոնք ուղղահայաց են անտենայի մակերեսին։ Ռեֆլեկտորները տեղավորելով վիբրատորից որոշակի հեռավորության վրա, ՈւԴ-ն կարող է դառնալ միակողմանի և նման դեպքում ուժեղացման գործակիցը աճում է միջին առումով մինչև 3դԲ-ով։

## Գրականություն

* Енохович А.С. Справочник по физике и технике. Учебное пособие для учащихся – М.: Просвещение, 1983. – 255с.
* Иванов Б.С. Энциклопедия начинающего радиолюбителя.- М.: 1994.
* Белоцерковский Г.Б. Основы радиотехники и антенны. – М.: Совет, радио, 1968. – 432с.
* Горский В.А. Техническое творчество юных конструкторов. – М.: ДОСААФ, 1980. – 144с.
* Журнал “Радио” №6-8 1997.

Կատեգորիա:Անտենաներ
Անատոլի Անտոնով

մինի
**Անատոլի Իվանովիչ Անտոնով** (), Ռուսաստանի պաշտպանության նախարարի տեղակալ (2011), Ռուսաստանի 1-ին դասի իսկական պետական խորհրդական (2014), Արտակարգ և լիազոր դեսպան (2007), քաղաքական գիտությունների դոկտոր, բանակի գեներալ։

## Կենսագրություն
Ծնվել է 1955 թվականի մայիսի 15-ին, Օմսկ քաղաքում (ԽՍՀՄ)։ 1983 թվականին ավարտել է Միջազգային հարաբերությունների Մոսկվայի պետական ինստիտուտը։

30 տարի ծառայել է Արտաքին գործերի նախարարությունում։ 2004 թվականին դարձել է Ռուսաստանի ԱԳՆ Անվտանգության և զինաթափման վարչության տնօրենը։ 2011 թվականի փետրվարի 2-ին՝ Ռուսաստանի նախագահի հրամանագրով, նա նշանակվել է Ռուսաստանի Պաշտպանության նախարարի տեղակալ։

## Ծանոթագրություններ

Կատեգորիա:1955 ծնունդներ
Կատեգորիա:Ողջ մարդիկ
Կատեգորիա:Ռուսաստանցի գեներալներ
Կատեգորիա:Օմսկում ծնվածներ
Ամանորը Ֆինլանդիայում

մինի|Ամանորը Ֆինլանդիայում
**Ամանորը Ֆինլանդիայում**, պետական տոն, որը նշվում է Գրիգորյան օրացույցի համապատասխան(դեկտեմբերի 31-ի երեկոյից հունվարի 1-ը)։ Ծննդյան տոնը Ֆինլանդիայում նախորդում է Ամանորին և նշվում է երեկոյան ժամը 24-ից մինչև դեկտեմբերի 25-ը։

## Ավանդույթներ
մինի
Դեկտեմբերի 31-ին խանութները և հիմնարկությունները աշխատում են ավելի պակաս ժամանակով, իսկ տրանսպորտը աշխատում է հնգժամյա չվացուցակով։ Հելսինկյան մետրոպոլիտենը աշխատում է երկու ժամ ավելի սովորական գրաֆիկից, Իսկ տրամվայները Սենատի հրապարակի շրջանում երթևեկում են փոխված երթուղով կապված տեղի ունեցող տոնական միջոցառումների հետ։ Այսպիսի կարգուկանոնը գալիս է դեռևս 1928 թվականից։ Ավանդույթի համաձայն՝ Ժողովրդին ուղղված ամանորյա շնորհավորանքներով հանդես է գալիս ոչ թե նախագահը, այլ Հելսինկիի քաղաքապետը, և դա հեռարձակվում է ամբողջ երկրով մեկ։ Ամանորյա հրավառությունը փրկարարական ծառայության թույլտվությամբ հատուկ մարդկանց կողմից իրականացվում է կենտրոնական հրապարակում և բնակելի մասերում(18.00 31 դեկտեմբերի մինչև 02.00 1-ը հունվարի)։ Անվտանգության և կարգուկանոնի պահպանման համար արգելվում է հրավառությունը 18 տարին չլրացած անձանց կողմից։ Ֆինլանդիայում օգտագործվում է միայն ՍԵ մակնիշի կամ Թուկիսի կողմից թույլատրելի հրավառությունները։ Հունվարի 1-ից հասարակական տրանսպորտը երթևեկում է կիրակնօրյա գրաֆիկով։ Փոխվում են գնացքների հեռավոր երթերի չվացուցակները, խանութները չեն աշխատում։ Ֆինլանդիայում Ամանորին ընդունված չէ նվերներ տալը։ Դա արվում է Ծննդյան տոների նախօրեին՝ դեկտեմբերի 24-ին։

## Ամանորյա խոհանոց
Ֆինլանդիայում Ամանորյա սեղանը Ծննդյան տոնի սեղանի նման ճոխ չէ։ Ֆինլանդացիները այդ օրը նախընտրում են նրբերշիկները և կարտոֆիլով աղցանը։ Ըմպելիքներից գերադասում են գարեջուրը։

## Ծանոթագրություններ

Կատեգորիա:Ֆինլանդիայի տոներ
Փիթըր Քուք

**Փիթըր Քուք** (, ), Պենտագոնի, այսինքն՝ ԱՄՆ-ի Պաշտպանության նախարարության մամլո քարտուղարը և միաժամանակ՝ ԱՄՆ Պաշտպանության նախարարի Հասարակական հարաբերությունների կամ հանրային կապերի գծով օգնականը,։

Փիթըր Քուքը նշանակվել է ԱՄՆ պաշտպանության նախարար Էշթոն Քարթերի մամուլի քարտուղար 2015 թվականի հուլիսին։
Մինչ այդ՝ 2003-2015 թթ. Քուքն աշխատել է որպես Բլումբերգ հեռուստաընկերության Վաշինգտոնի ներկայացուցիչ։

Մինչև Բլումբերգին աշխատակցելը Քուքը աշխատել է NBC News և MSNBC հեռուստաընկերությունների պրոդյուսեր և թղթակից Վաշինգտոնում։

## Անձնական կյանք
Ծնվել և մեծացել է ԱՄՆ-ի մայրաքաղաք Վաշինգտոնում։
Սովորել է Սուրբ Ալբանի դպրոցում, Դյուկ համալսարանում և Հյուսիսարևմտյան համալսարանի Մեդիլի լրագրության դպրոցում։ Ամուսնացած է, ունի երկու որդի։

## Աշխատանքային ուղին
Քուքը հեռարձակվող լրատվամիջոցներում՝ ռադիոյում և հեռուստատեսությունում, սկսել է իր աշխատանքային ուղին որպես ԱՄՆ-ի Nightline լրատվական ծրագրի ատժոր, իսկ ապա աշխատել է Դյուկում, որտեղ նա իր սեփական խաղային շոուի վարողն էր։

Մինչև ազգային մակարդակի ԶԼՄ-ներին անցնելը, Փիթեր Քուքը 10 տարի է ծախսել տեղական լրատվամիջոցներում որպես հաղորդվար և թղթակից, անձամբ ականատես ու վկա լինելով բազմաթիվ իրադարձությունների՝ սկսած Արևմտյան նահանգներում անտառային ահավոր հրդեհներից մինչև սերիական սպանությունների համար մահապատիժները։

2000 թվականին նա աջակցել է *ԷներջիՆյուզԼայվ.քոմ* կայքի (, ENL) գործարկմանը։ Ցանցային էներգետիկ լուրերի ծառայությունում աշխատել է որպես լուրերի թողարկման տնօրեն և Վաշինգտոնի բյուրոյի ղեկավար, առաջատար դեր կատարելով ENL-ի կողմից Կալիֆորնիայում էլեկտական հոսանքի ճգնաժամի :en:Enron-ի փլուզման լուսաբանումներում։

2003 թ. մարտին Փիթեր Քուքն սկսել է աշխատել որպես փրոդյուսեր և թղթակից :en:NBC News և :en:MSNBC լրատվական հսկաների համար՝ ԱՄՆ-ի մայրաքաղաք Վաշինգտոնում։ Ամերիկյան զորքերի՝ Իրաք ներխուժելու ժամանակ նա աշխատանքի է նշանակվել Պենտագոնում։

## Պարգևներ
Քուքը շահել է Հյուսիսային Կարոլինա նահանգի Ասոշիեյթիդ Փրեսի "Լավագույն տեղային լուրի լուսաբանում" մրցանակը՝ Դենիս փոթորկի լուսաբանման համար, այնուհետև՝ Վիրջինիա նահանգի Ասոշիեյթիդ Փրեսի "Լավագույն շարունակական լրատվական լուսաբանւոմ" մրցանակը՝ խիստ բարդ մարդասպանության գործի լուսաբանման համար։ Բացի այդ Այդահո նահանգի «Բոլոր տեսակի լրատվամիջոցների սիրելի» տարվա մրցանակի թեկնածուն է եղել։

## Արտաքին հղումներ
*Bloomberg News - ''Shelby Says Bernanke Didn't Bring Leadership to Fed: Video'' 12.17.09
*Bloomberg News - ''Cantwell Says `We Should Go Back to Glass-Steagall' Act: Video'' 12.16.09
*Bloomberg News - ''Feinberg Says Pay Plan Goal Is to Make Firms Repay U.S.: Video'' 12.11.09
*Media Bistro - ''FishbowlDC Interview: Peter Cook'' 04.16.09 
*"Peter Cook: Bloomberg's Early Riser," ''The Hill'', 03/23/09
*Bloomberg News - ''Giuliani Says He'd Consider Adding Troops in Iraq for Success '' 6.13.07

## Ծանոթագրություններ

Կատեգորիա:Ամերիկացի հեռուստալրագրողներ
Կատեգորիա:Ապրող անձինք
Ջոզեֆ Դանֆորդ

**Ջոզեֆ Դանֆորդ** ( ), ԱՄՆ զինված ուժերի Շտաբների ղեկավարների կոմիտեի նախագահը։

2015 թվականի մայիսի 4-ին Սպիտակ Տունը տարածել է հայտարարություն՝ նշելով, որ ԱՄՆ նախագահ Բարաք Օբաման երկրի ԶՈւ գլխավոր շտաբների պետերի միացյալ կոմիտեի ղեկավարի պաշտոնում առաջադրել է ծովային հետևակի կորպուսի հրամանատար, գեներալ Ջոզեֆ Դանֆորդի թեկնածությունը։ Դանֆորդը ծնվել է 1955 թվականին, Բոստոնում։ ԱՄՆ ԶՈՒ Ծովային հետևակի կորպուսի գեներալ է։ 2015 թվականի հուլիսի 29-ին ԱՄՆ Սենատը հաստատել է Դանֆորդին ԱՄՆ զինված ուժերի Շտաբների ղեկավարների կոմիտեի նախագահի պաշտոնին։ 2015 թվականի սեպտեմբերի 25-ին Դանֆորդը դարձավ ԱՄՆ ԶՈՒ ամենաբարձրաստիճան սպան։ Նրա նախորդը՝ գեներալ Մարտին Դեմփսին զորացրվեց 2015 թվականի հոկտեմբերի 1-ին։

### ԱՄՆ ԶՈՒ Ծովային հետևակի կորպուսի ռազմական ղեկավարությունում
Գեներալ Ջոզեֆ Դանֆորդը 2014 թ.-ի հոկտեմբերից մինչև 2015 թվականը ԱՄՆ զինված ուժերի ծովային հետևակի կորպուսի գլխավոր հրամանատարն է եղել (36-րդ գլխավոր հրամանատարը)։ Մինչ այդ 2010-2014 թվականներին զբաղեցրել է ԱՄՆ զինված ուժերի ծովային հետևակի կորպուսի գլխավոր հրամանատարի առաջին տեղակալիի պաշտոնը։ 2 տարի ղեկավարել է Աֆղանստանում Անվտանգության աջակցման միջազգային ուժերը (ISAF): Դեռևս 2003 թվականից ներգրավված է եղել աֆղանստանյան պատերազմում, որտեղ ստացել է «մարտական Ջո» (Fighting Joe) մականունը։ Պարգևատրված է ԱՄՆ ԶՈՒ-ում «Գերազանց ծառայության համար» մեդալով և «Պատվո լեգեոն» շքանշանով։ Գեներալ Ջոզեֆ Դանֆորդը ԱՄՆ զինված ուժերի Շտաբների ղեկավարների կոմիտեի նախագահ պաշտոնում հաստատվելուց հետո փոխարինել է գեներալ Մարթին Դեմփսիին, ով ԱՄՆ ԶՈւ շտաբների պետերի միացյալ կոմիտեի ղեկավարն է եղել 2011-2015 թվականներին։

## Ռուս-ամերիկյան փոխըմբռնման հուշագիր
2015 թվականի հոկտեմբերի 20-ին Ռուսաստանը և ԱՄՆ-ը փոխըմբռնման հուշագիր են ստորագրել (Սիրիայի երկնքում ռազմական ինքնաթիռների թռիչքների անվտանգության մասին ռուս-ամերիկյան փոխըմբռնման հուշագիր), որը նկարագրում է Սիրիայի երկնքում թռիչքների կանոնները պատահարներից խուսափելու համար։ Այդ կապակցությամբ ԱՄՆ զինված ուժերի Շտաբների ղեկավարների կոմիտեի նախագահ Ջոզեֆ Դանֆորդը հայտարարել է, որ Կատարում ԱՄՆ կենտրոնական միասնական հրամանատարության ռազմաօդային գործողությունների կենտրոնը հանդես կգա որպես Ռուսաստանի հետ շփման ալիք Սիրիայում ավիապատահարների դեպքում։ Այս մասին ասվում է Պենտագոնի պաշտոնական կայքում հաղորդագրության մեջ։ «Ես կուզենայի ընդգծել, որ դա արվում է ո՛չ գործողությունների կոորդինացիայի (Ռուսաստանի հետ), ո՛չ վիճելի հարցերը հարթելու, այլ տարածաշրջանում գործողությունների անվտանգ իրականացման ապահովման համար»,- հայտարարել է Դանֆորդը Իրաք իր այցի ժամանակ։

## Դանֆորդի սկզբունք
ԱՄՆ ռազմածովային ուժերի գեներալ Ջոզեֆ Դանֆորդի սկզբունքն է. «Շրջապատեք ձեզ կարևոր մարդկանցով»։

## Ծանոթագրություններ

Կատեգորիա:Ամերիկացիներ իռլանդական սերմամբ
Կատեգորիա:Պատվո լեգեոնի շքանշանի ասպետներ
Կատեգորիա:Ջորջթաունի համալսարանի շրջանավարտներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ամերիկացի գեներալներ
Ամոս Օզ

**Ամոս Օզ** (, ), իսրայելցի գրող, լրագրող։

## Կենսագրություն
Ամոս Օզը ծնվել է 1934 թվականի մայիսի 4-ին Երուսաղեմում՝ Արևելյան Եվրոպայից Երուսաղեմ գաղթած հրեաների ընտանիքում։ Զիինվորական ծառայությունն ավարտելուց հետո՝ 1961-1963 թվականներին գրականություն և փիլիսոփայություն է ուսանել Երուսաղեմի հրեական համալսարանում այնուհետև 1969-1970 թվականներին Օքսֆորդի համալսարանում։ 1986 թվականին բնակություն է հաստատում Իսրայելի Արադ քաղաքում։ 1987-2005 թվականներին գրականություն է դասավանդում Բեեր Շևայի Բեն-Գուրիոնի անվան համալսարանում։

## Ստեղծագործություններ
### Վեպեր
* 1966 - «Այլ վայրում» (վեպ),
* 1967 - «Իմ Միքայելը» (վեպ),
* 1982 - «Հավատարիմ հանգիստ»,
* 1987 - «Սև արկղ»,
* 1989 - «Ճանաչել կնոջը»,
* 1991 - «Երրորդ իրադրությունը»,
* 1999 - «Նույն ծովը»,
* 2002 - «Պատմություն սիրո և խավարի մասին»,
* 2014 - «Հուդա»

### Պատմվածքներ և հոդվածներ
* 1965 - «Որտեղ ոռնում են շնագայլերը» (պատմվածքների ժողովածու),
* 1971 - «Մինչև մահ»,
* 1974 - «Այլ մարդիկ»,
* 1974 - «Ձեռք տալ ջրին, հպվել քամուն»,
* 1976 - «Չար խորհրդի լեռը»,
* 1978 - «Սոմխի»,
* 1979 - «Վառ կապույտ լույսի ներքո» (հոդվածներ),
* 1983 - «Այստեղ և այնտեղ, Իսրայելում» (ճանապարհորդական նոթեր),
* 1987 - «Լիբանանի լանջերը» (հոդվածների և ակնարկների ժողովածու)

## Հայերեն թարգմանություն
***Ամոս Օզ**, Հուդա, թարգմ․՝ Ալվինա Հովհաննիսյանի, Անտարես, Երևան, 2020, 392 էջ։

## Գրականություն
* Aida Edemariam: *[http://www.guardian.co.uk/culture/2009/feb/14/amos-oz-interview A life in writing: Amos Oz.]* In: *[[The Guardian]]* vom 14. Februar 2009, Interview.
* Bernd Feininger: *Amos Oz verstehen. Literatur und jüdisches Erbe im heutigen Israel*. Lang (Arbeiten zum Neuen Testament und Judentum 9), Frankfurt am Main 1988, ISBN 3-8204-9535-5

## Ծանոթագրություններ

Կատեգորիա:Երուսաղեմի հրեական համալսարանի շրջանավարտներ
Կատեգորիա:Հրեա գրողներ
Կատեգորիա:Օքսֆորդի համալսարանի շրջանավարտներ
Իլդեֆոնսո Ֆալկոնես

**Իլդեֆոնսո Ֆալկոնես դե Սերրա** (, 1959, Բարսելոնա, Կատալոնիա, Իսպանիա), իսպանացի (կատալոնացի) իրավաբան, գրող։ Նրան համաշխարհային ճանաչում է բերել «Սուրբ Մարիամի տաճարը» պատմական վեպը։

## Կենսագրություն
Իլդեֆոնսո Ֆալկոնես դե Սերրան ծնվել է 1959 թվականին։ Երկար տարիներ զբաղվել է Բարսելոնայում իրավաբանությամբ։ Նա լայնորեն հետաքրքրվում է կատալոնական միջնադարյան իրավունքի և մշակույթի պատմությամբ։ 2006 թվականին լույս է տեսնում Ֆալկոնեսի «Սուրբ Մարիամի տաճարը» (La Catedral del Mar) պատմական վեպը, որի վրա հեղինակն աշխատել է շուրջ հինգ տարի։

## Ստեղծագործություններ
* 2006 - «Սուրբ Մարիամի տաճարը» (La catedral del mar)
* 2009 - «Ֆաթիմայի ձեռքը» (La mano de Fátima)
* 2013 - «Ազատության երգը» (La reina descalza)

## Արտաքին հղումներ
* Իլդեֆոնսո Ֆալկոնես՝ «Սուրբ Մարիամի տաճարը» վեպի հեղինակը (Հարցազրույց) 

## Ծանոթագրություններ

Կատեգորիա:Իսպանացի գրողներ
Կատեգորիա:Իսպանացի իրավաբաններ
Դինամո մարզադահլիճ

**«Դինամո» մարզադահլիճ**, թիմային մարզաձևերի համար նախատեսված մարզադահլիճ է Հայաստանի մայրաքաղաք Երևանում։ Բացվել է 1977 թվականին և տնօրինվում է Հայաստանի Ոստիկանության «Դինամո» մարզական-հասարակական կազմակերպության կողմից։ Այն գտնվում է Կենտրոն վարչական շրջանի Վարդանանց 69 հասցեում՝ Վազգեն Սարգսյանի անվան Հանրապետական մարզադաշտի հարևանությամբ։

## Պատմական ակնարկ
«Դինամո» մարզահամալիրի ֆիզկուլտուրայի տունը՝ բռնցքամարտի և ըմբշամարտի դահլիճներով գործում է 1965 թվականից, իսկ մարզադահլիճը շահագործման է հանձնվել 1977 թվականին։

ՀՀ ոստիկանության պետ Վլադիմիր Գասպարյանի հանձնարարությամբ, 2011 թ. դեկտեմբերի 28-ից 2012 թ. սեպտեմբերի 27-ն ընկած ժամանակահատվածում՝ մարզադահլիճը ենթարկվեց հիմնանորոգման ու վերակառուցման։

Մարզադահլիճը հյուրընկալում է Հայաստանի բասկետբոլի, հանդբոլի, վոլեյբոլի և ֆուտզալի առաջնության խաղերը, ինչպես նաև Համահայկական խաղերի զանազան մրցույթներ։ Որպես մարզադպրոց, «Դինամոյի» ծառայություններից օգտվում է շուրջ 700 երեխա և 500 ոստիկան։

Այժմ մարզադահլիճը կարող է տեղավորել 948 հանդիսական։

## Պատկերասրահ

Dinamo sport complex, Yerevan 02.jpg|Թաեքվոնդոյի Հայաստանի 2022 թվականի առաջնության մրցումները «Դինամոյում»
Dinamo sport complex, Yerevan 04.jpg|Մարզումային հատվածը «Դինամոյում»


## Ծանոթագրություններ

Կատեգորիա:Մարզադահլիճներ Երևանում
Միկա մարզադահլիճ

**«Միկա» մարզադահլիճ**, (նաև՝ **Պետական եկամուտների կոմիտեի մարզադահլիճ**), թիմային մարզաձևերի համար նախատեսված մարզադահլիճ է Հայաստանի մայրաքաղաք Երևանում։ Բացվել է 2009 թվականին և տնօրինվում է Հայաստանի Կառավարության ֆինանսների նախարարության կողմից։ Այն գտնվում է Շենգավիթ վարչական շրջանի Մանանդյան 41 հասցեում՝ Միկա մարզադաշտի հարևանությանը։

## Պատմական ակնարկ
Միկա մարզահամալիրի կառուցման աշխատանքները սկսվել են 2006 թվականից՝ նախկին «Արաքս» մարզահամալիրի տարածքում։ 2008 թվականին շահագործման է հանձնվել ֆուտբոլի մարզադաշտը, իսկ 2009-ին՝ մարզադահլիճը։ Մինչև 2014 թվականի օգոստոս ամիսը համալիրը պատկանում էր Միկա ֆուտբոլային ակմուբին, սակայն կուտակված պարտքերի հետևանքով, համալիրի սեփականությունն անցավ ՀՀ Կառավարության ֆինանսների նախարարությանը։

Մարզադահլիճը հյուրընկալում է Հայաստանի բասկետբոլի, հանդբոլի, վոլեյբոլի և ֆուտզալի առաջնության խաղերը, ինչպես նաև Համահայկական խաղերի զանազան մրցույթներ։

Այն կարող է տեղավորել 1,550 հանդիսական։

## Պատկերասրահ

Mika Sport Complex, Yerevan (7).jpg
Mika Sport Complex, Yerevan (3).jpg
Mika Sport Complex, Yerevan (6).jpg
Mika Sport Complex, Yerevan (16).jpg


## Ծանոթագրություններ

Կատեգորիա:Մարզադահլիճներ Երևանում
Յանտրա (հինդուիզմ)

thumb|Սրի Յանտրա գծագիր

**Յանտրա **(यन्त्र), սանսկրիտ բառ, որն օգտագործվում է առեղծվածային դիագրամների համար, հատկապես այն դիագրամների և ամուլետների համար, որոնք ենթադրվում է որ ունեն գերբնական նշանակություն կամ կախարդական oգուտներ հնդկական կրոնների Տանտրայական սովորույթներում։ Ավանդապես այսպիսի սիմվոլները օգտագործվում են արևելյան միստիցիզմում մտքի հավասարակշռության և հոգևոր գաղափարների վրա կենտրոնանալու համար։
Յանտրա կրելու, պատկերելու և/կամ յանտրայի վրա կենտրոնալաու գործողությունները անցկացվում են զարգացնելու հոգևոր կամ աստղաբանական կամ կախարդական օգուտներ հնդկաական կրոնների սովորույթներում։
Յանտրայում օգտագործվող նմուշներն և նախշերը ներառում են եռանկյունիներ, շրջաններ, քառակուսիներ կամ բուսական աշխարհին վերաբերող, իսկ երբեմն էլ ավելի բարդ ու խճճված տարրեր, ինչպիսիք են օրինակ՝
* լոտուսի տերևը, որը որպես կանոն չակրաներ է ներկայացնում և որի ամեն մի թերթը ներկայացնոմ է որևէ հոգեկան հակում (կամ վրիթթի)՝ կապված այդ չակրայի հետ․
* կետը կամ բինդուն ներկայացնում է տիեզերքը բոլոր ստեղծագործությունների սկիզբը կամ անսահմանությունը, անհայտ տիեզերքը․
* վեցանկյունը (şaţkoņa), որը կառուցված է ներքին հավասարակշռությունից․
* դեպի վեր ձգված եռանկյունները, որոնք ըստ տանտրայի ներկայացնում են էներգիան, իսկ ավելի կոնկրետ աշխատանք և ծառայություն(seva)։ Այն կարող է նաև նաև ցույց տալ հոգևոր ձգտումներ, կրակի տարր, կամ շիվա։
* Դեպի ներքև ձգված եռանկյունները, որոնք համաձայն տանտրայի օրենքների ներկայացնում են հոգևոր գիտելիքներ։ Այն կարող է նաև ներկայացնել տիեզերքի ստեղծարար ուժը, պտղաբերություն, ջրային տարրեր, կամ շակտի (ուժ)․
* Բիջա մանթրան ( սովորաբար ներկայացված է որպես Դեվանգարի (Devanāgarī) հատկանիշներ, որոնք համապատասխանում են որևէ կոնկրետ չակրայի կամ վրիթթիի ակուստիկ արմատներին)։

Կատեգորիա:Բուդդայականություն
Կատեգորիա:Հինդուիզմ
AOT-կոմպիլյացիա

**AOT-կոմպիլյացիան** () կոմպիլյացիայի տեսակ է, որը օգտագործում է Ahead of Time Compilation (իրականացում կոմպիլյացիայից առաջ)։ Օգտագործվում է ինչպես բարձր մակարդակի լեզուների համար, ինչպիսին են C-ն և С++-ը կամ *Pascal*-ը, այնպես էլ միջանկյալ լեզունների կոմպիլյացիայի համար, ինչպիսին են *բայթկոդ Java*, *.NET Common,* *Intermediate Language (CIL), IBM System/38, IBM System i*.

Լեզունների մեծամասնությունը օգտագործում է JIT մեթոդը, որը թույլատրում է իր կատարման ժամանակ կոմպիլյացնել միջանկյալ կոդը միանգամից բինար կոդի, որը թուլ է տալիս զգալիորեն մեծացնել կատարման արագությունը։ JIT-ը պահանջումէ լրացուցիչ հիշողություն։

**'АОТ**' մեթոդը չի պահանջում լրացուցիչ հիշողություն և АОТ-կոմպիլյացիան համակարգի վրա կատարվում է մինիմալ ծանրաբեռնվածությամբ։ Կոմպիլյացիայի պրոցեսսը ամբողջությամբ կատարվում է ծրագրի կատարումից առաջ։

thumb|center|upright=2.50

JIT կոմպիլյացիան կարող է կիրառվել ինչպես ամբողջ ծրագրում, այնպես էլ դրա առանձին մասերում։ Օրինակ տեքստային ձևախիչը () կարող է կոմպիլյացնել ռեգուլյար արտահայտությունները տեքստի ավելի արագ փնտրման համար։ AOT-կոմպիլյացիայի հետ այդպիսի բան անել հնարավոր չէ, քանի որ տվյալները տրամադրում են ծրագրի կատարման ժամանակ, այլ ոչ թե կոմպիլյացիայի ժամանակ։

## Գրականություն
* Trustworthy Compilers

## Արտաքին հղումներ
* Speed: NGen Revs Up Your Performance with Powerful New Features -- MSDN Magazine, April 2005
* Mono AOT
* Excelsior JET -- Certified Java SE Implementation with AOT compiler 
* GNU Compiler for Java 
* AOT compilation of asm.js
* Aonix PERC Ultra
* Real-time Java, Part 2: Comparing compilation techniques -- IBM developerWorks, April 2007
* Improving Swing Performance: JIT vs AOT Compilation -- LinuxWorld Magazine, November 2004 
* manta

Կատեգորիա:Ծրագրավորում
Յունիֆիշ

**«Յունիֆիշ» ՍՊԸ** (), ներկայումս չգործող հայկական ձկնաբուծական ընկերություն։ Հիմնադրվել է 2007 թվականին։ Համարվել է Հայաստանում գործող խոշորագույն ձկնաբուծարանը։ Մասնագիտացված է եղել իշխանազգիների (սևանի իշխան, ծիածանափայլ իշխան, ոսկեգույն իշխան, կարմրախայտ, գեղարքունի), թառափազգիների (սիբիրյան թառափ, բելուգա, ստերլետ) և այլ ձկնատեսակների (Ճապոնական կարպ-կոյ) կոմերցիոն բուծման, ձկնամթերքի մշակման, ձկնկիթի արտադրության և վաճառքի մեջ։

## Պատմություն
### Սնանկացում

## Ծանոթագրություններ

## Արտաքին հղումներ
* Պաշտոնական կայք (արխիվացված)

Կատեգորիա:2007 հիմնադրված ընկերություններ
Կատեգորիա:2015 կազմալուծված ընկերություններ
No Games

«**No Games**», ամերիկացի ռեփեր Ռիք Ռոսի երգը, որում իր մասնակցությունն ունի նաև ամերիկացի ռեփեր Future-ը։ Այն որպես սինգլ թողարկվել է 2013 թվականի սեպտեմբերի 6-ին Maybach Music Group, Slip-n-Slide Records և Def Jam Recordings լեյբլների կողմից։

## Տեսահոլովակ
Երգի տեսահոլովակը, որի ռեժիսորն է Քոլին Թիլինը, նկարահանվել է 2013 թվականի հոկտեմբերին Լոս Անջելես քաղաքում։ Այն ներկայացվել է նույն տարվա նոյեմբերի 3-ին Ռոսի VEVO ալիքում։

## Ռեմիքս
Երգի պաշտոնական ռեմիքսը ներկայացվել է 2013 թվականի դեկտեմբերի 3-ին։ Ռեմիքս տարբերակում Ռոսից և Future-ից բացի իրենց մասնակցությունն ունեն նաև ռեփերներ Միք Միլը և Wale-ը։

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում
* Երգի տեքստը MetroLyrics կայքում

Կատեգորիա:2013 երգեր
Կատեգորիա:2013 սինգլներ
Կատեգորիա:Future երգեր
Կատեգորիա:Ռիք Ռոսի երգեր
Լև Արցիմովիչ

**Արցիմովիչ Լև Անդրեևիչ** (), խորհրդային ֆիզիկոս։ ՍՍՀՄ Գիտությունների ակադեմիայի ակադեմիկոս (1953), սոցիալիստական աշխատանքի հերոս (1969)։

1928 թվականին ավարտել է Բելառուսական համալսարանը (Մինսկ)։ 1930-1944 թվականներին աշխատել է ԽՍՀՄ գիտությունների ակադեմիայի ֆիզիկայի տեխնիկական ինստիտուտում, 1944 թվականից՝ ԽՍՀՄ Գիտությունների ակադեմիա ատոմային էներգիայի ինստիտուտում։ Հիմնական աշխատանքները վերաբերում են ատոմային և միջուկային ֆիզիկային։ Լև Արցիմովիչը Աբրահամ Ալիխանովի և Արտեմ Ալիխանյանի հետ ապացուցել է իմպուլսի պահպանման օրենքը էլեկտրոն-պոզիտրոն զույգի անիհիլացման ժամանակ (1936)։ Արցիմովիչ կարևոր աշխատանքներ ունի նաև էլեկտրոնային օպտիկայի բնագավառում։ Իզոտոպների բաժանման էլեկտրամագնիսական մեթոդը ԽՍՀՄ-ում առաջին անգամ մշակվել է Արցիմովիչի ղեկավարությամբ։ Աշխատակիցների հետ Արցիմովիչը հայտնաբերել է իմպուլսային լիցքաթափման կոշտ ճառագայթումը, առաջինը ստացել ջերմամիջուկային ռեակցիան կայուն քվազիստացիոնար պլազմայում։ Արժանացել է ԽՍՀՄ պետական (1953, 1971), լենինյան (1958) մրցանակների։ Պարգևատրվել է Լենինի չորս և երկու այլ շքանշաններով։ Արցիմովիչը ամերիկյան գիտությունների և արվեստի ակադեմիայի անդամ էր (1966)։

## Ծանոթագրություններ

Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ռուս ֆիզիկոսներ
Կատեգորիա:Ֆիզիկոսներ այբբենական կարգով
Կատեգորիա:20-րդ դարի ֆիզիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Ռուս գյուտարարներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Բելառուսի պետական համալսարանի շրջանավարտներ
Կատեգորիա:Մոսկվայի պետական համալսարանի դասախոսներ
Կատեգորիա:Խորհրդային ֆիզիկոսներ
Կատեգորիա:Խորհրդային գիտնականներ
Կատեգորիա:Անձինք նամականիշերի վրա
Միրոն Օհանյան

**Միրոն Սերգեյի Օհանյան** (), հեղափոխական, 1917 թվականի Փետրվարյան և Հոկտեմբերյան հեղաշրջումների մասնակից։ ԽՄԿԿ անդամ (1919)։

1913 թվականին ընդունվել է Պետերբուրգի տեխնոլոգիական ինստիտուտը, ապա զորակոչվել բանակ։ Փետրվարյան հեղափոխության օրերին որպես ավագ վարպետ ծառայել է Պետրոգրադի ավտոզրահադիվիզիոնում, որտեղ էլ ընտրվել է դիվիզիոնի զինվորական դեպուտատների կոմիտեի նախագահ և Պետրոգրադի խորհրդի դեպուտատ։ Մասնակցել է Կշեսինսկայայի պալատի գրավմանը, ապստամբներին օգնելու համար կազմակերպել զրահապատ ավտոմեքենաների ուղերթեր։ Օհանյանը եղել է Ֆինլանդական կայարանում 1917 թվականի ապրիլի 3 (16)-ին Վլադիմիր Լենինի դիմավորումը կազմակերպողներից։ Այդ օրը նրա վարած զրահապատ ավտոմեքենայի վրայից Լենինը ճառով դիմել է ժողովրդին, ապա այդ մեքենայով մեկնել Կշեսինսկայայի պալատ, ուր տեղավորված էր կուսակցության կենտկոմը։ Հոկտեմբերյան հեղափոխության օրերին մասնակցել է Ձմեռային պալատի գրոհին, քաղաքի մի շարք հանգուցային կետերի գրավմանը։ Ռուսաստանի քաղաքացիական պատերազմի տարիներին եղել է կարմիր բանակի կոմիսար։ Հետագա տարիներին զբաղվել է մանկավարժական գործունեությամբ։

Կատեգորիա:Հայ հեղափոխականներ
Կատեգորիա:ԽՄԿԿ անդամներ
Լևոն Բադալյան

**Լևոն Հովհաննեսի Բադալյան** (), հայ խորհրդային բժիշկ, նյարդախտաբան։ Բժշկական գիտությունների դոկտոր (1964), պրոֆեսոր (1965)։ ԽՄԿԿ անդամ 1958 թվականից։ ԽՍՀՄ ԲԳԱ ակադեմիկոս (1986), ԽՍՀՄ պետական մրցանակի դափնեկիր (1986)։

Գ. Հ. Բադալյանի եղբայրը։

## Կենսագրություն
մինի|Լևոն Բադալյանի հուշատախտակը Երևանում
1953 թվականին ավարտել է Երևանի բժշկական ինստիտուտը։ 1963-1994 թվականներին ղեկավարել է Մոսկվայի Ն. Պիրոգովի անվան 2-րդ բժշկական ինստիտուտի մանկաբուժական ֆակուլտետի նյարդային հիվանդությունների ամբիոնը և բժշկական գենետիկայի լաբորատորիան։ 1964 թվականից եղել է Մոսկվայի գլխավոր նյարդախտաբանը, 1967-1994 թվականներին եղել է Համառուսաստանյան բժշկական գենետիկայի և ժառանգական հիվանդությունների պրոբլեմային հանձնաժողովի նախագահը, 1971-1994 թվականներին՝ ԽՍՀՄ նյարդախտաբանների և հոգեբույժների ընկերության փոխնախագահ, Մանկաբույժների բուլղարական ընկերության պատվավոր անդամ։

Գիտական ուսումնասիրությունները հիմնականում նվիրված են կլինիկական գենետիկայի և նյարդային համակարգի ժառանգական հիվանդություններին։

## Պարգևներ
* ԽՍՀՄ պետական մրցանակ (1986)

## Երկեր
* Наследственные болезни у детей, М., 1971 (համահեղինակ)
* Справочник по клинической генетике, 1971
* Лекции по клинической генетике, 1974
* Детская неврология, 3 изд., перераб. и доп., М., 1984
* Детские церебральные параличи, Киев, 1988 (համահեղինակ)
* Клиническая элекгронейромиография, М., 1986 (համահեղինակ)

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ նյարդախտաբաններ
Կատեգորիա:Հայ պրոֆեսորներ
Կատեգորիա:Մոսկվայի հայկական գերեզմանատանը թաղվածներ
Կատեգորիա:Հայ ակադեմիկոսներ
Գուրգեն Բադալյան

**Բադալյան Գուրգեն Հովհաննեսի** (), հայ խորհրդային բժիշկ, թերապևտ։ Բժշկական գիտությունների դոկտոր (1964), պրոֆեսոր (1965)։ ՀԽՍՀ ԳԱ թղթակից անդամ (1982):

Բժիշկ Հովհաննես Անդրեասի Բադալյանի որդին։

## Կենսագրություն
մինի|Գուրգեն և Հովհաննես Բադալյանների հուշատախտակը Երևանում
1947 թվականին ավարտել է Երևանի բժշկական ինստիտուտը։ Ինստիտուտն ավարտելուց հետո եղել է Հրազդանի շրջանային հիվանդանոցի վարիչը և Հոկտեմբերյանի շրջանային հիվանդանոցի գլխավոր բժիշկը։ 1965-1966 թվականներին եղել է Երևանի բժշկական ինստիտուտի պրոֆեսոր (սանիտարահիգիենիկ ֆակուլտետի թերապիայի ամբիոն), 1967-1990 թվականներին՝ ներքին հիվանդությունների պրոպեդևտիկայի ամբիոնի վարիչ, 1965 թվականից՝ ՀԽՍՀ առողջապահության նախարարության գլխավոր թերապևտ։

## Գիտական գործունեություն
Գուրգեն Բադալյանն ավելի քան 100 գիտական աշխատանքների, այդ թվում՝ 2 մենագրությունների, դասագրքերի հեղինակ է։ Գիտական աշխատանքները վերաբերում են արյան շրջանառության անբավարարության դեպքում սրտային նոր գլիկոզիդների ազդեցությանը և բրոնխային անցանելիությանը՝ արյան շրջանառության խանգարման ժամանակ, շնչառական և սիրտ-անոթային համակարգերի ախտածնության, դրանց պաթոլոգիայի կլինիկայի և բուժման ուսումնասիրություններին։

## Երկեր
* Ներքին հիվանդությունների ախտանշաբանություն Մաս 2։ Բադալյան Գուրգեն Հովհաննեսի, Ազիզյան, Հ. Լ. Երևան, «Լույս», 1981։
* Бронхиальная проходимость при сердечной недостаточности / Г. О. Бадалян, Под ред. А. Л. Азизяна, Ереван, Айастан, 1981.
* Сердечная астма / Г. О. Бадалян, А. С. Топчян, Ереван, Айастан, 1978.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ բժիշկներ
Կատեգորիա:Հայ թերապևտներ
Կատեգորիա:Հայ պրոֆեսորներ
Ժան Պարիզո դե լա Վալետ

**Ժան Պարիզո դը Վալետտ** (; փետրվարի 4, 1495, Մալթա - օգոստոսի 21, 1568, Մալթա), ֆրանսիացի ազնվական, 1557 թվականի օգոստոսի 21-ից Մալթայի միաբանության առաջնորդ։

## Կենսագրություն
Ծնվել է ծագումով Թուլուզցի կոմսերի ընտանիքում։

1534 թվականին եղել է նավապետ, իսկ 1540 թվականին ուներ սեփական նավ։ 1540 թվականին նրան գերեվարում և ստրկացնում են թուրքերը։ Որոշ ժամանակ եղել է Տրիպոլիի քաղաքագլուխը։

1557 թվականի օգոստոսի 21-ին ստանձնում է Մալթայի միաբանության առաջնորդի պաշտոնը, մի շարք եվրոպական և մուսուլմանական երկրներ ճանաչում են նրա ինքնավարությունը և Մալթայի տիրակալ լինելը։ 1565 թվականին Օսմանյան կայսրությունը Մալթայի դեմ է ուղարկում 35 հազարանոց նավատորմ։ Լա Վալետտը ղեկավարում է հերոսական ինքնապաշտպանությունը և դուրս շպրտում թուրքերին։ Նրա պատվին անվանում են Մալթայի մայրաքաղաքը ՝ Վալետան։

Լա Վալետտը տիրապետել է հինգ լեզվի ՝ իտալերենի, իսպաներենի, թուրքերենի, արաբերենի և հունարենի։

## Գրականություն
* *The Religion: A Novel* (2007) &ndash; by Tim Willocks De Valette is a supporting character.
* *The Course of Fortune* (2015) &ndash; by Tony Rothman de Valette is a supporting character, with surname name de Valette and portrayed according to recent historical evidence.

## Ծանոթագրություններ

Կատեգորիա:Մալթայի ասպետներ
Հրանտ Օհանյանց

**Հրանտ Առաքելի Օհանյանց** (), հայ խորհրդային զինվորական, կապիտան, Երկրորդ համաշխարհային պատերազմի մասնակից, Խորհրդային Միության հերոս (1945, մարտի 24, ետմահու)։

Ավարտել է Նալչիկի մանկավարժական ինստիտուտի կենսաբանական ֆակուլտետը (1940)։ Զորակոչվելով կարմիր բանակ՝ 1941 թվականին Անդրկովկասյան զինվորական օկրուգի 42-րդ հրաձգային դիվիզիայի գնդերից մեկի հատուկ դպրոցում անցել է դասընթացներ և նշանակվել հետախուզական դասակի հրամանատար, 1942 թվականին ավարտել Սարատովի հետևակային ուսումնարանը։ Որպես ավիացիայի էսկադրիլիայի կոմիսար՝ 1942 թվականի դեկտեմբերից մինչև 1943 թվականի մայիսը մասնակցել է Հյուսիսային Կովկասի ազատագրմանը, սեպտեմբերին փոխադրվել է Ուկրաինայի 3-րդ ռազմաճակատ, նշանակվել տանկային վաշտի հրամանատար։ Զոհվել է հունգարա–ռումինական սահմանի մոտ՝ Ռոտունդա Աջյուդենի շրջանում Սերետը գետանցելու ժամանակ, որտեղ ցուցաբերած խիզախության և արիության համար արժանացել է հերոսի կոչման։ Պարգևատրվել է Լենինի և «Հայրենական պատերազմի» II աստիճանի շքանշաններով։

Կատեգորիա:ԽՍՀՄ հայազգի հերոսներ
Բովե սյուր Մատա

**Բովե սյուր Մատա** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։

Համայնքի INSEE կոդ՝ 17037։

## Բնակչություն
Համայնքի բնակչությունը 2010 թվականին կազմում էր 681 մարդ։

## Տնտեսություն
2010 թվականի տվյալներով՝ աշխատունակ տարիքի 413 մարդկանցից (15-64 տարեկան) 276-ը տնտեսապես ակտիվ էին, 137-ը՝ անգործունակ (ակտիվության ցուցանիշը 66.8 %, 1999 թվականին եղել է՝ 70.1 %)։ 276 աշխատունակ բնակիչներից 233-ը աշխատում էին (120 տղամարդ և 113 կին), անաշխատանք էին 43-ը (20 տղամարդ և 23 կին)։ 137 անգործունակ մարդկանցից 21-ը աշակերտներ կամ ուսանողներ են, 58-ը թոշակառու, 58-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Բովե սյուր Մատա 

Կատեգորիա:Ֆրանսիայի համայնքներ
Ռումկորֆի կոճ

**Ռումկորֆի կոճ**, մակածման կոճ՝ սարք բարձր լարման իմպուլսներ ստանալու համար, իրենից ներկայացնում է հաստատուն ցածր լարումը փոփոխական բարձր լարման էլեկտրամեխանիկական փոխարկիչ։ Նշված անվանումը ստացել է գերմանացի գյուտարար Հենրիխ Ռումկորֆի պատվին, որը նախագծել է այն 1851 թ․ և կազմակերպել արտադրությունը Փարիզում գտնվող իր արհեստանոցում։ Նմանատիպ սարք ավելի վաղ՝ 1836 թ․ կանխատեսվել է այլ գյուտարարների կողմից։ Մակածման կոճ բառակապակցությունը օգտագործվում է նաև բարձր հաճախական փոփոխական հոսանքը մրրկային հոսանքների փոխարկելու միջոցով կոճի մեջ տեղադրված առարկաների տաքացման, մակածային տաքացման կամ տեղային հալման սարքավորումների համար։

Կատեգորիա:Էլեկտրական սարքեր
Կատեգորիա:Էլեկտրամեխանիկա
Քասր Ամրա

**Քասր Ամրա** (), բերդ Հորդանանի Թագավորության կենտրոնական մասում։ Հիմնադրվել է Վաղ միջնադարում` 8-րդ դարում, 723-743 թվականներին Օմայյան խալիֆ Ալ-Վալիդ իբն Յազիդի կողմից։

Այս բերդը համարվում է իսլամական արվեստի և ճարտարապետության վառ օրինակներից մեկը։ Քասր Ամրա բերդի մասին տվյալները մեզ հասել են 2012 թվականին պեղումների արդյունքում հայտնաբերված արձանագրություններից։

Քասր Ամրան համարվում է Հորդանանում ՅՈՒՆԵՍԿՕ-ի Համաշխարհային ժառանգություններից մեկը։

## Գրականություն
* Martin Almagro, Luis Caballero, Juan Zozaya y Antonio Almagro, *Qusayr Amra : residencia y baños omeyas en el desierto de Jordania*, Ed. Instituto Hispano-Arabe de Cultura, 1975
* Martín Almagro, Luis Caballero, Juan Zozaya y Antonio Almagro, *Qusayr Amra : Residencia y Baños Omeyas en el desierto de Jordania*, Ed. Fundación El Legado Andalusí, 2002
* Garth Fowden, *Qusayr 'Amra : Art and the Umayyad Elite In Late Antique Syria*, Ed. University of California Press, 2004
* Claude Vibert-Guigue et Ghazi Bisheh, *Les peintures De Qusayr 'Amra*, Ed. Institut français du Proche-Orient, 200
* Hana Taragan, "Constructing a Visual Rhetoric: Images of Craftsmen and Builders in the Umayyad Palace at Qusayr ‘Amra," *Al-Masaq: Islam and the Medieval Mediterranean*, 20,2 (2008), 141-160.

## Արտաքին հղումներ

*Christian Sahner, "Snapshot of a Civilization in the Making," The Wall Street Journal, 27 November 2010
*UNESCO World Heritage Site listing
*Qusayr 'Amra , Archnet Digital Library
*Pictures of the sight, many fresco's

Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Համաշխարհային ժառանգություն Հորդանանում
Կատեգորիա:Զբոսաշրջությունը Հորդանանում
Կատեգորիա:Հորդանանի ամրոցներ
Կատեգորիա:8-րդ դարում կառուցումն ավարտված շենքեր և կառույցներ
Կատեգորիա:743
Երկար գիշեր

**«Երկար գիշեր»** (), պարսկական ֆիլմ՝ նկարված 1977 թվականին։ Գլխավոր դերակատարը պարսիկ հայտնի երգչուհի և դերասանուհի Գուգուշն է։ Սա վերջին ֆիլմն էր Գուգուշի մասնակցությամ Իրանում, քանի որ մի քանի ամիս անց այնտեղ տեղի ունեցավ Իսլամական հեղափոխությունը և այաթոլլան արգելեց Գուգուշի գործունեությունը։ Փաստացի դերասանուհին գտնվում էր տնային կալանքում։ Սակայն այս ֆիլմը մեծ ճանաչում գտավ ԽՍՀՄ ամբողջ տարածքում։

## Սյուժե
Ֆիլմը նվիրված է հայտնի երգչուհու և սովորական պատանու սիրո պատմությանը։ Սիրահարված Բաբեկն ամեն ինչ անում էր, որ հայտնի երգչուհու ուշադրությունը գրավեր։ Նա մի քանի անգամ նույնիսկ սիրո խոստովանություն է անում երգչուհին և ի վերջո Փարվանեն իրոք սիրահարվում է պատանուն։ Երկար ժամանակ Փարվանեն չգիտեր, որ Բաբեկն անբուժելի հիվանդ է։ Երբ ճշմարտությունը բացահայտվեց, նա զոհաբերում է իր կարիերան և որոշում է տղային տանել Ֆրանսիա բուժվելու։ Ավաղ արդեն ուշ էր. Փարիզի ճանապարհին ինքնաթիռում Բաբեկը մահանում է աղջկա ձեռքերի մեջ...

## Դերերում
* Ֆաիգե Ատաշին (Գուգուշ)
* Մահբուբե Բայաթ
* Սեիդ Կանգարանի 
* Մալիհա Նազարի
* Ջհանգիր Ֆառուխար 
* Աշրաֆ Սագեր

## Կադրեր ֆիլմից
* Ֆիլմի երաժշտությունը

## Ծանոթագրություններ

## Արտաքին հղումներ
* Googoosh Website

Կատեգորիա:1977 ֆիլմեր
Կատեգորիա:20-րդ դարի ֆիլմեր
Կատեգորիա:Իրանական դրամա ֆիլմեր
Կատեգորիա:Իրանական ֆիլմեր
Կատեգորիա:Պարսկերեն ֆիլմեր